Diari Oficial de la Generalitat Valenciana


Sumari del DOGV 3914, del 10-01-2001 (2000/10604)

RESOLUCIÓ de 4 de desembre de 2000, de la Direcció General de Pesca i Comercialització Agrària, per la qual s'autoritza a Cultivos de Guardamar, SL, la instal·lació d'un establiment de granja marina al terme municipal de Guardamar del Segura (Alacant).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/10531


Data del document
:   04-12-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Guardamar del Segura
    * empresa privada
    * piscicultura

RESOLUCIÓ de 4 de desembre de 2000, de la Direcció General de Pesca i Comercialització Agrària, per la qual s'autoritza a Cultivos de Guardamar, SL, la instal·lació d'un establiment de granja marina al terme municipal de Guardamar del Segura (Alacant). [2000/10908]
  
Vist l'expedient instruït a instància del senyor José Agustín Ríos Aldeguer, en representació de Cultivos de Guardamar, SL, sobre la sol·licitud d'autorització administrativa per a la instal·lació d'un establiment de granja marina a terrenys de domini públic maritimoterrestre davant del terme municipal de Guardamar del Segura (Alacant), d'acord amb la resolució de concessió d'ocupació de domini públic amb data 17 de novembre de 2000, del Ministeri de Medi Ambient, aquesta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina a terrenys de domini públic maritimoterrestre amb una concessió de 120.000 metres quadrats de superfície de fons marins davant del terme municipal de Guardamar del Segura (Alacant), definits per un quadrilàter amb les coordenades segúents:
  
A: 38º05'06''N 00º36'07''W
  
B: 38º05'19''N 00º36'07''W
  
C: 38º05'19''N 00º35'55''W
  
D: 38º05'06''N 00º35'55''W
  
i d'acord amb les condicions que s'esmenten en l'informe de 30 d'agost de 2000, acceptat per l'interessat el 25 de setembre de 2000.
  
Segon
  
L'establiment comprendrà la instal·lació de 8 gàbies flotants de 16 metres de diàmetre i 2 gàbies de 5,5 metres de diàmetre, amb una ocupació de 120.000 metres quadrats amb un volum total de 14.642 metres cúbics. El disseny de les gàbies i el sistema d'ancoratge es realitzaran segons les especificacions del projecte visat amb data 22 d'abril de 1999. De qualsevol variació que se'n produïsca durant la realització inicial o modificacions futures caldrà informar la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
A l'establiment piscícola, del tipus granja marina, segons allò que s'estableix en l'article 41 de la Llei 9/1998, de 15 de desembre, de la Generalitat Valenciana, s'autoritza el conreu de les espècies següents: orada (Sparus sp.) i llobarro (Dicentrarchus labrax). La capacitat màxima de producció serà de 202 tones d'orada i llobarro.
  
Quart
  
S'acompliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 12 d'abril de 2000.
  
- Resolució de concessió d'ocupació de domini públic maritimoterrestre, del Ministeri de Medi Ambient, de 17 de novembre de 2000.
  
Cinqué
  
Aquesta autorització tindrà vigència mentre no es produïsca la paralització de l'activitat sense causa justificada segons el parer dels serveis tècnics de la Conselleria d'Agricultura Pesca i Alimentació, o l'extinció de les autoritzacions emeses per les resolucions esmentades en l'apartat quart d'aquesta resolució.
  
. Les obres d'instal·lació hauran de concloure's i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de conreu s'ajustarà en tot moment a la memòria presentada. Qualsevol variació sobre això caldrà comunicar-la a la Conselleria d'Agricultura, Pesca i Alimentació.
  
Seté
  
L'inici i l'acabament de les obres es comunicaran als serveis territorials de la Conselleria d'Agricultura, Pesca i Alimentació, i per iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que cal realitzar i el funcionament de l'establiment, i el titular quedarà obligat a franquejar l'entrada als inspectors i tècnics corresponents.
  
Nové
  
L'incompliment de les normes que s'estableixen ací se sancionaran administrativament d'acord amb la Llei de la Generalitat Valenciana 2/1994, de 18 d'abril, sobre defensa dels recursos pesquers.
  
Deu
  
L'empresa Cultivos de Guardamar S. L. queda registrada amb el número 019 d'establiments de conreus marins, d'acord amb el que s'estableix en l'article 55 de la Llei 9/1998, de15 de desembre, de la Generalitat Valenciana.
  
Onze
  
Aquest establiment s'ajustarà a les disposicions del Decret 25/2000, de 22 de febrer, del Gobern Valencià, pel qual es crea i es regula el registre d'establiments d'aqüicultura de la Comunitat Valenciana, i haurà de notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb la indicació de la finalitat.
  
d) Els canvis de domicili o raó social, i del número d'identificació social.
  
Aquesta resolució no posa fi a la via administrativa, i contra aquesta es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes comptador des de l'endemà de la notificació d'aquesta resolució, d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.